Legenden fortsætter: Et år mere til Lars Pleidrup | Nykøbing FC
Legenden fortsætter: Et år mere til Lars Pleidrup
9. juni 2021 af Frederik Scheuermann
Historien om Lars Pleidrup og Nykøbing FC fortsætter, da parterne har forlænget samarbejdet med et enkelt år.
Lars Pleidrup har for længst manifesteret sig som værende en vaskeægte NFC-legende, og det er derfor med enorm glæde, at vi kan offentliggøre, at Lars Pleidrup fortsætter endnu et år i NFC-trøjen.
Trods et pas, der efterhånden så småt viser 40 år, har Lars Pleidrup gennem hele denne sæson vist, at han så langt fra er færdig på en fodboldbane – tværtimod!
Manager Claus Jensen glæder sig enormt over forlængelsen.
– Det er svært at sætte ord på, hvor stor en figur Lars Pleidrup er i Nykøbing FC. Han er en af de største kulturbærere i dansk fodbold samtidig med, at han fortsætter med at holde et imponerende højt niveau og er en meget vigtig spiller for os både på og udenfor banen, siger Claus Jensen inden, at han fortsætter.
– Lars er et forbillede og et fantastisk eksempel for alle vores unge talenter i klubben, og jeg glæder mig enormt meget over, at han også i det kommende år er en del af truppen.
Lars Pleidrup har for længst slået kamprekorden i Nykøbing FC, og med den nye aftale kommer han altså nu blot til at udbygge denne yderligere.
Kamprekorden fylder ikke det store for Lars selv, men har i stedet fokus på hans fortsat store lyst til både at spille fodbold og være en del af NFC-projektet.
– Jeg føler stadig, at jeg har noget at give til både holdet og klubben, så jeg er rigtig, rigtig glad og stolt over, at jeg også det kommende år er med på den her fantastiske rejse som klubben er i gang med, siger Pleidrup, som aldrig var i tvivl om, at der skulle skrives under på en ny kontrakt.
– Kroppen har det stadig godt, og jeg føler mig lige så motiveret, som jeg altid har været for at hjælpe NFC videre i udviklingen, så for mig var det helt naturlig at skrive under og så ellers bare se frem mod næste sæson, der bliver utroligt spændende for alle i og omkring NFC, slutter anføreren.
Nykøbing FC 26 62
AB Gladsaxe 26 51
Næstved BK 26 43
FC Roskilde 26 39
KFUM Roskilde 26 26
Skovshoved IF 26 24
BK Avarta 26 24
Brønshøj BK 26 23
AB Tårnby 26 12
Nykøbing FC og Mikkel Andersen forlænger med to år
Mikkel Andersen er også NFC-spiller i de kommende to år, da han netop har forlænget sin kontrakt. Det er med [...]
Nykøbing FC ønsker at styrke og optimere børnemiljøet i vores fodboldklub, og vi søger derfor efter en Børneudviklingstræner for U3-U8.
Børneudviklingstrænerens opgave bliver sammen med klubbens øvrige sportslige ledelse at udvikle og strukturere vores børneafdeling og supervisere og uddanne vores [...]
Nykøbing FC og Benjamin Lauridsen skriver 2-årig aftale
Unge Benjamin Lauridsen har underskrevet en 2-årig aftale med Nykøbing FC. I Nykøbing FC vil vi de unge og ikke [...]